20-jarige het glo sy ma vermoorArgieffoto: Nico Strydom ŉ 20-jarige man van Noordwes is in hegtenis geneem op aanklag dat hy sy 55-jarie ma met sy hande verwurg het. “Die verdagte en sy ma, Suzan Malebye, het Vrydagoggend glo gestry voor hy haar gewurg het,” het sers. Kealeboga Molale, woordvoerder van die polisie, in ŉ verklaring gesê. Die voorval het by hul huis in Ramogodi-gedeelte in Mmakau plaasgevind. “Die man is by sy huis in hegtenis geneem. Hy sal na verwagting Maandag in die Ga-Rankuwa-landdroshof verskyn op aanklag van moord,” het Molale bygevoeg. Die ondersoek duur voort.